ગુજરાત રાજયના ચોથા નંબરના લીસ્‍ટેડ બુટલેગર જેસીંગ ઉર્ફે કાળુ છગનભાઈ ઉર્ફે ખુમાભાઈ રાઠોડ, રહે. ધંધુકા વાળો ગુજરાતના જુદા-જુદા વિસ્‍તારોમાં મોટા પાયે ભારતીય બનાવટનો વિદેશી દારૂ સપ્‍લાય કરનાર ધંધાર્થી છે. અને તેના વિરૂઘ્‍ધમાં અમદાવાદ ગ્રામ્‍ય તથા અમરેલી જિલ્‍લામાં સને ર004 થી ર017 દરમ્‍યાન ભારતીય બનાવટના વિદેશી દારૂની સપ્‍લાય તેમજ હેર-ફેર કરવા અંગેના પાંચ ગુન્‍હાઓ નોંધાયેલ છે. અને ઉલ્‍લેખનીય છે કે ર016માં નિર્લિપ્‍ત રાય અમદાવાદ ગ્રામ્‍ય પોલીસ અધિક્ષક તરીકે નિયુકત હતાં. ત્‍યારે તેમણે જ જેસીંગ ઉર્ફે કાળુ છગનભાઈ ઉર્ફ ખુમાભાઈ રાઠોડ, રહે. ધંધુકાવાળાનો પ્રોહિબીશન પ્રવૃતિના લીધે રાજકોટ મઘ્‍યસ્‍થ જેલનો પાસનો હુકમ કરાવેલ હતો. પરંતુ જેસીંગ ઉર્ફે કાળુએ આ પાસનો હુકમ બંધ રખાવવા નામ. ગુજરાત હાઈકોર્ટનો આશરો લેવો પડયો હતો. ત્‍યારબાદ પણ તેની પ્રોહિબીશન લગત અસામાજીક પ્રવૃતિ બંધ નહી કરતા ફરી વખત પાસા તળે અટકાયતમાં લેવામાં આવેલ છે.